**Številka: 042-1/2024-3**

**Datum: 26. 4. 2024**

**S K L E P**

Državna volilna komisija (v nadaljevanju: DVK) je v zvezi z izvedbo posvetovalnih referendumov o obravnavi ureditve pravice do pomoči pri prostovoljnem končanju življenja, o uvedbi preferenčnega glasu za volitve poslank in poslancev v Državni zbor Republike Slovenije in o razpisu posvetovalnega referenduma o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo, ki bodo 9. 6. 2024, na 74. seji, dne 26. 4. 2024,

**sklenila:**

1. **Za izvedbo glasovanja na posvetovalnih referendumih o obravnavi ureditve pravice do pomoči pri prostovoljnem končanju življenja, o uvedbi preferenčnega glasu za volitve poslank in poslancev v Državni zbor Republike Slovenije in o razpisu posvetovalnega referenduma o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo** **se določijo glasovnice v velikosti formata A5, tip pisave Arial.**
2. **Glasovnica za glasovanje na posvetovalnem referendumu o obravnavi ureditve pravice do pomoči pri prostovoljnem končanju življenja** **se tiska barvno po eni strani, in sicer v vijolični barvi. Na sredini zgoraj je zapisan naslov: »GLASOVNICA za glasovanje na posvetovalnem referendumu o obravnavi ureditve pravice do pomoči pri prostovoljnem končanju življenja«.**
3. **Glasovnica za glasovanje na posvetovalnem referendumu o uvedbi preferenčnega glasu za volitve poslank in poslancev v Državni zbor Republike Slovenije se tiska barvno po eni strani, in sicer v modri barvi. Na sredini zgoraj je zapisan naslov: »GLASOVNICA za glasovanje na posvetovalnem referendumu o uvedbi preferenčnega glasu za volitve poslank in poslancev v Državni zbor Republike Slovenije«.**
4. **Za glasovanje na posvetovalnem referendumu o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo se tiskata dve glasovnici.**
	1. **Glasovnica za prvo referendumsko vprašanje se tiska barvno po eni strani, in sicer v rumeni barvi. Na sredini zgoraj je zapisan naslov: »GLASOVNICA za glasovanje na posvetovalnem referendumu o gojenju in predelovanju konoplje v medicinske namene«.**
	2. **Glasovnica za drugo referendumsko vprašanje se tiska barvno po eni strani, in sicer v rdeči barvi. Na sredini zgoraj je zapisan naslov: »GLASOVNICA za glasovanje na posvetovalnem referendumu o gojenju in posedovanju konoplje za omejeno osebno rabo«.**
5. **Za naslovom na vseh štirih glasovnicah iz točke 2., 3. in 4., sledi besedilo navodila, ki se glasi:**

**»Glasuje se tako, da se obkroži beseda »ZA« ali beseda »PROTI«.**

1. **Za navodilom sledi vprašanje, ki se daje na referendum, in sicer:**
	1. **Vprašanje na glasovnici za posvetovalni referendum o obravnavi ureditve pravice do pomoči pri prostovoljnem končanju življenja se glasi:**

**»Ali ste za to, da se sprejme zakon, ki bo urejal pravico do pomoči pri prostovoljnem končanju življenja?«.**

* 1. **Vprašanje na glasovnici za posvetovalni referendum o uvedbi preferenčnega glasu za volitve poslank in poslancev v Državni zbor Republike Slovenije** **se glasi:**

**»Ali ste za to, da se za volitve poslank in poslancev v Državni zbor Republike Slovenije uvede preferenčni glas, ki bo zagotovil odločilen vpliv volivcev na izbiro poslanca?«.**

* 1. **Vprašanji na glasovnicah za posvetovalni referendum o** **gojenju in predelovanju konoplje v medicinske namene ter o gojenju in posedovanju konoplje za omejeno osebno rabo se glasita:**
	2. **»Ali naj Republika Slovenija na svojem ozemlju dopusti gojenje in predelovanje konoplje v medicinske namene?«.**
	3. **»Ali naj Republika Slovenija na svojem ozemlju dopusti gojenje in posedovanje konoplje za omejeno osebno rabo?«**
1. **Pod besedilom vprašanja je na vseh štirih glasovnicah iz točke 2. 3. in 4. tega sklepa beseda »ZA« na levi strani in beseda »PROTI« na desni strani glasovnice. Na vseh štirih glasovnicah naj bo pozicija besed »ZA« in »PROTI« na povsem enakem mestu (zaradi uporabe šablon za slepe in slabovidne).**
2. **Glasovnica na območju okraja, kjer se uporabljajo dvojezične glasovnice, je lahko tudi drugačnega formata kot glasovnica, ki se tiska samo v slovenskem jeziku.**

O B R A Z L O Ž I T E V

**A.**

1. Zakon o referendumu in o ljudski iniciativi (Uradni list RS, št. 26/07 – UPB, 6/18 – odl. US in 52/20 in 30/24; v nadaljevanju ZRLI) v 46. členu določa, da glasovnica vsebuje vprašanje, o katerem se odloča na referendumu, in navodilo o načinu glasovanja. Glasuje se tako, da glasovalec obkroži na glasovnici besedo »za« ali »proti«. Če se glasuje o več referendumskih vprašanjih, se o vsakem vprašanju glasuje s posebno glasovnico.

**B.**

1. DVK s tem sklepom določa obliko in vsebino glasovnice za vse tri posvetovalne referendume, o katerih se bo izvedlo glasovanje v nedeljo, 9. 6. 2024, in sicer za:
	1. posvetovalni referendum o obravnavi ureditve pravice do pomoči pri prostovoljnem končanju življenja,
	2. posvetovalni referendum o uvedbi preferenčnega glasu za volitve poslank in poslancev v Državni zbor Republike Slovenije in
	3. posvetovalni referendum o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo.

**C.**

1. DVK je sprejela ta sklep na podlagi 39. člena ZRLI v povezavi s 43. členom Poslovnika Državne volilne komisije (Uradni list RS, št. 10/20) v sestavi: predsednik Peter Golob in člani dr. Marko Kambič, Mitja Šuligoj, Miroslav Pretnar, Drago Zadergal in namestnica članice Ivana Grgič. Sklep je sprejela soglasno.

 Peter Golob

 predsednik

Priloga: vzorci besedila glasovnic

**G L A S O V N I C A**

za glasovanje na posvetovalnem referendumu o obravnavi ureditve pravice do pomoči pri prostovoljnem končanju življenja

**Navodilo:** Glasuje se tako, da se obkroži beseda »ZA« ali beseda »PROTI.

**VPRAŠANJE:**

»Ali ste za to, da se sprejme zakon, ki bo urejal pravico do pomoči pri prostovoljnem končanju življenja?«.

ZA PROTI

**G L A S O V N I C A**

za glasovanje na posvetovalnem referendumu o uvedbi preferenčnega glasu za volitve poslank in poslancev v Državni zbor Republike Slovenije

**Navodilo:** Glasuje se tako, da se obkroži beseda »ZA« ali beseda »PROTI.

**VPRAŠANJE:**

»Ali ste za to, da se za volitve poslank in poslancev v Državni zbor Republike Slovenije uvede preferenčni glas, ki bo zagotovil odločilen vpliv volivcev na izbiro poslanca?«.

ZA PROTI

**G L A S O V N I C A**

za glasovanje na posvetovalnem referendumu o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo

**Navodilo:** Glasuje se tako, da se obkroži beseda »ZA« ali beseda »PROTI.

**VPRAŠANJE 1:**

»Ali naj Republika Slovenija na svojem ozemlju dopusti gojenje in predelovanje konoplje v medicinske namene?«.

ZA PROTI

**G L A S O V N I C A**

za glasovanje na posvetovalnem referendumu o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo

**Navodilo:** Glasuje se tako, da se obkroži beseda »ZA« ali beseda »PROTI.

**VPRAŠANJE 2:**

»Ali naj Republika Slovenija na svojem ozemlju dopusti gojenje in posedovanje konoplje za omejeno osebno rabo?«

ZA PROTI